
Módosítás		1

Határozatra irányuló javaslat
1 a preambulumbekezdés (új)
	

	A Bizottság által javasolt szöveg
	Módosítás

	
	(1a)	Az Európai Unió működéséről szóló szerződés (EUMSZ) nem tesz említést közös uniós erdészeti politikáról, és – a szubszidiaritás elvének megfelelően – az erdők kezelése a tagállamok felelősségi körébe tartozik. Az EUMSZ azonban bizonyos megosztott hatáskörökkel ruházza fel az Uniót, különösen a környezetvédelem területén, amelyek kiterjedhetnek az erdőket és az erdészetet érintő kezdeményezésekre is.



Módosítás		2

Határozatra irányuló javaslat
2 preambulumbekezdés
	

	A Bizottság által javasolt szöveg
	Módosítás

	(2)	Az erdők szélesebb körű hozzájárulása „Az európai zöld megállapodás” című, 2019. december 11-i bizottsági közleménynek többek között az éghajlattal, a biológiai sokféleséggel és a biogazdasággal kapcsolatos4 célkitűzéseihez inkluzívabb és jobban összehangolt uniós erdészeti irányítási struktúra kialakítását teszi szükségessé, amely tükrözi a 2030-ig tartó időszakra vonatkozó új uniós erdőstratégiáról szóló, 2021. július 16-i bizottsági közlemény5 valamennyi célkitűzését és az azok közötti kapcsolatokat.
	(2)	Az erdők hozzájárulása „Az európai zöld megállapodás” című, 2019. december 11-i bizottsági közleménynek4 elsősorban az éghajlattal, a biológiai sokféleséggel, valamint a biogazdasággal kapcsolatos célkitűzéseihez olyan összehangolt uniós erdészeti irányítási struktúra kialakítását teszi szükségessé, amely tükrözi egyebek mellett a 2030-ig tartó időszakra vonatkozó új uniós erdőstratégiáról szóló, 2021. július 16-i bizottsági közlemény5 valamennyi célkitűzését és az azok közötti kapcsolatokat, ugyanakkor biztosítja, hogy ezek az új célok egyértelmű jogalappal rendelkezzenek, ne ütközzenek a nemzeti hatáskörökkel, és azokat az erdészeti ágazatra gyakorolt hatásuk átfogó értékelése támassza alá.

	__________________
	__________________

	4 COM(2019) 640 final.
	4 COM(2019)0640.

	5 COM(2021) 527 final.
	5 COM(2021)0527.



Módosítás		3

Határozatra irányuló javaslat
2 a preambulumbekezdés (új)
	

	A Bizottság által javasolt szöveg
	Módosítás

	
	(2a)	Az Erdészeti Állandó Bizottság – létrehozása óta – olyan központi szervvé nőtte ki magát, amelynek segítségével a tagállamok információkat cserélhetnek ki egymás között és a Bizottsággal az erdőkkel és az erdőgazdálkodással kapcsolatos valamennyi kérdésben, valamint az erdőkkel kapcsolatos összes szakpolitikai terület vonatkozásában. Az Erdészeti Állandó Bizottságot korábban a bizottsági eljárásrendhez kapcsolódó feladatokkal is megbízták, de az e feladatokat az Erdészeti Állandó Bizottságra ruházó alap-jogiaktus azóta hatályát vesztette. Ezért az Erdészeti Állandó Bizottság nevét Erdőkkel és Erdészettel Foglalkozó Állandó Szakértői Csoportra (a továbbiakban: a szakértői csoport) kell változtatni.



Módosítás		4

Határozatra irányuló javaslat
4 preambulumbekezdés
	

	A Bizottság által javasolt szöveg
	Módosítás

	(4)	Az inkluzívabb és jobban összehangolt uniós erdészeti irányítási struktúra elérésének leghatékonyabb módja az Erdészeti Állandó Bizottság hatókörének kiterjesztése, valamint feladatainak és összetételének egyértelműsítése. Ezenkívül az Erdészeti Állandó Bizottság nevét Erdőkkel és Erdészettel Foglalkozó Állandó Szakértői Csoportra kell változtatni, hogy tükrözze a szóban forgó módosításokat. A csoportnak a Bizottság vagy a tagállamok kérésére foglalkoznia kell bármely, az uniós szakpolitikákból eredő, erdőkkel és erdészettel kapcsolatos kérdéssel. Ezért biztosítani kell, hogy a tagállamok képviselőket nevezzenek ki az adott szakpolitikai célkitűzések terén illetékes hatóságokból.
	(4)	A szakértői csoportnak – a Bizottság vagy valamely tagállam kérésére – foglalkoznia kell az uniós szakpolitikákból eredő, erdőkkel és erdészettel kapcsolatos valamennyi kérdéssel. Ezért a részt vevő képviselők számára lehetővé kell tenni, hogy valamennyi vonatkozó szakpolitikai célkitűzés tekintetében képviselhessék a tagállamok érdekeit.



Módosítás		5

Határozatra irányuló javaslat
1 cikk – 1 bekezdés – 2 pont
89/367/EGK tanácsi határozat
1 cikk
	

	A Bizottság által javasolt szöveg
	Módosítás

	A valamennyi erdészeti vonatkozású uniós szakpolitikai területet érintően a Bizottság és a tagállamok között az erdőkkel és az erdészeti ágazattal kapcsolatban folytatott megerősített együttműködés és multidiszciplináris eszmecsere biztosítása érdekében létre kell hozni az Erdőkkel és Erdészettel Foglalkozó Állandó Szakértői Csoportot (a továbbiakban: a szakértői csoport).
	A valamennyi erdészeti vonatkozású uniós szakpolitikai területet érintően a Bizottság és a tagállamok között az erdőkkel és az erdészeti ágazattal kapcsolatban folytatott szoros és hatékony együttműködés biztosítása érdekében létrejön az Erdőkkel és Erdészettel Foglalkozó Állandó Szakértői Csoport (a továbbiakban: a szakértői csoport).



Módosítás		6

Határozatra irányuló javaslat
1 cikk – 1 bekezdés – 3 pont
89/367/EGK tanácsi határozat
2 cikk – 1 bekezdés
	

	A Bizottság által javasolt szöveg
	Módosítás

	1.	A Bizottság bármikor egyeztethet a szakértői csoporttal bármilyen, a különböző uniós politikákból fakadó, az erdőket és az erdészetet érintő témáról, illetve szempontról, akár saját kezdeményezésre, akár valamely tagállam képviselőjének kérésére.
	(1)	A szakértői csoport bármilyen, a különböző releváns uniós politikákból fakadó, az erdőket és az erdészetet érintő témáról vagy szempontról tanácsot ad a Bizottságnak, akár saját kezdeményezésre, akár valamely tagállam képviselőjének kérésére.



Módosítás		7

Határozatra irányuló javaslat
1 cikk – 1 bekezdés – 3 pont
 89/367/EGK tanácsi határozat
2 cikk – 2 bekezdés – a pont
	

	A Bizottság által javasolt szöveg
	Módosítás

	a)	a Bizottság segítése az erdőkkel és az erdészettel kapcsolatos jogalkotási javaslatok, iránymutatások és egyéb uniós szakpolitikai kezdeményezések kidolgozásában, többek között a 2030-ig tartó időszakra vonatkozó új uniós erdőstratégia és későbbi uniós erdőstratégiák végrehajtásában;
	a)	segítség, szakértelem és tájékoztatás nyújtása a Bizottságnak, valamint szoros együttműködés a Bizottsággal az erdőkkel és az erdészettel kapcsolatos vagy az Unióban található erdőkre vagy az uniós erdészetre jelentős hatást gyakorló jogalkotási javaslatok, stratégiák, közlemények, iránymutatások és egyéb uniós szakpolitikai kezdeményezések kidolgozása és végrehajtása során;



Módosítás		8

Határozatra irányuló javaslat
1 cikk – 1 bekezdés – 3 pont
89/367/EGK tanácsi határozat
2 cikk – 2 bekezdés – b pont
	

	A Bizottság által javasolt szöveg
	Módosítás

	b)	tanács és szakértelem nyújtása a Bizottság számára, akár a Bizottság kezdeményezésére, akár valamely tagállam kérésére, az erdőknek és az erdészetnek a főbb uniós célkitűzésekhez és kezdeményezésekhez, mint például az európai zöld megállapodáshoz való szélesebb körű hozzájárulásának, valamint az erdőkkel és az erdészettel kapcsolatos uniós szakpolitikák közötti koherencia és szinergia előmozdításának céljából;
	b)	tanács és szakértelem nyújtása a Bizottság számára – akár a Bizottság vagy a szakértői csoport kezdeményezésére, akár valamely tagállam kérésére – annak biztosítása érdekében, hogy a tagállamok erdészeti ágazatai megfelelően járuljanak hozzá az uniós célkitűzésekhez és kezdeményezésekhez, előmozdítsák az uniós szakpolitikák közötti koherenciát és a szinergiákat, valamint kiküszöböljék az azok között húzódó következetlenségeket, továbbá kezeljék ezek kumulatív hatását és az Európai Unióról szóló szerződés 5. cikkében foglalt szubszidiaritás és arányosság elvével való összeegyeztethetőségét;



Módosítás		9

Határozatra irányuló javaslat
1 cikk – 1 bekezdés – 3 pont
89/367/EGK tanácsi határozat
2 cikk – 2 bekezdés – c pont
	

	A Bizottság által javasolt szöveg
	Módosítás

	c)	az erdőkkel és az erdészettel kapcsolatban folytatott együttműködés fellendítése a Bizottság és a tagállamok között, többek között a közös agrárpolitika szerinti intézkedések és beavatkozások támogatásával;
	c)	az erdőkkel és az erdészettel kapcsolatban folytatott együttműködés fokozása és fellendítése a Bizottság és a tagállamok között, többek között a közös agrárpolitika szerinti intézkedések és beavatkozások támogatásával, különösen a fenntarthatóság szempontjainak figyelembevétele, az erdők és a mezőgazdaság közötti szinergiák megteremtése, valamint a túlnyomórészt erdők által jellemzett vidéki térségek társadalmi-gazdasági fejlődésének fokozása érdekében;



Módosítás		10

Határozatra irányuló javaslat
1 cikk – 1 bekezdés – 3 pont
89/367/EGK tanácsi határozat
2 cikk – 2 bekezdés – d pont
	

	A Bizottság által javasolt szöveg
	Módosítás

	d)	az erdőkkel és az erdészettel kapcsolatban szerzett tudás, tapasztalat és a bevált gyakorlatok egymással való megosztásának elősegítése.
	d)	az erdőket és az erdészetet érintő, újonnan felmerülő kérdésekkel és kezdeményezésekkel, valamint az erdők többféle funkciójával kapcsolatos tudás, tapasztalat és bevált gyakorlatok egymással való megosztásának elősegítése, valamint fórum biztosítása az ezekkel kapcsolatos véleménycseréhez, beleértve a tágabb értelemben vett erdőalapú ágazattal kapcsolatos kérdéseket is, továbbá az erdőkre és az erdészetre vonatkozó uniós szakpolitikák alkalmazhatóságával és következményeivel kapcsolatos véleménycsere előmozdítása;



Módosítás		11

Határozatra irányuló javaslat
1 cikk – 1 bekezdés – 3 pont
89/367/EGK tanácsi határozat
2 cikk – 2 bekezdés – d a pont (új)
	

	A Bizottság által javasolt szöveg
	Módosítás

	
	da)	az erdőkkel és az erdészettel kapcsolatos nemzeti és uniós szakpolitikák közötti szinergiák keresése és az azokkal kapcsolatos együttműködés, valamint az ezek közötti ütközések elkerülése, az egyéb nemzetközi fejleményeket is figyelembe véve;



Módosítás		12

Határozatra irányuló javaslat
1 cikk – 1 bekezdés – 3 pont
89/367/EGK tanácsi határozat
2 cikk – 2 bekezdés – d b pont (új)
	

	A Bizottság által javasolt szöveg
	Módosítás

	
	db)	vélemények kidolgozása az erdőkkel és az erdészettel kapcsolatos vagy az Unióban található erdőkre vagy az uniós erdészetre jelentős hatást gyakorló jogalkotási javaslatokról, stratégiákról, közleményekről, iránymutatásokról vagy egyéb uniós szakpolitikai kezdeményezésekről; a Bizottság figyelembe veszi ezeket a véleményeket az erdőkkel kapcsolatos szakpolitikai célkitűzések megvalósítása során, és visszajelzést ad arról, hogy miként vette figyelembe ezeket a véleményeket.



Módosítás		13

Határozatra irányuló javaslat
1 cikk – 1 bekezdés – 3 pont
89/367/EGK tanácsi határozat
2 cikk – 3 bekezdés
	

	A Bizottság által javasolt szöveg
	Módosítás

	3.	Az Európai Parlament és a Tanács a Bizottság javaslatára az erdőket és az erdészetet érintő uniós szakpolitikákkal kapcsolatos egyéb feladatokat is rábízhat a szakértői csoportra.
	(3)	Az Európai Parlament és a Tanács a Bizottság javaslatára az erdőket és az erdészetet érintő uniós szakpolitikákkal kapcsolatos egyéb átmeneti feladatokat is rábízhat a szakértői csoportra.



Módosítás		14

Határozatra irányuló javaslat
1 cikk – 1 bekezdés – 4 pont
89/367/EGK tanácsi határozat
3 cikk – 1 bekezdés
	

	A Bizottság által javasolt szöveg
	Módosítás

	A szakértői csoport a tagállamok képviselőiből áll.
	A szakértői csoport a tagállamok képviselőiből áll. Minden tagállamot fel kell kérni a részvételre, és határozottan ösztönözni kell őket arra, hogy jelöljenek ki nemzeti szakértőket, és mozdítsák elő azok részvételét a szakértői csoport ülésein.



Módosítás		15

Határozatra irányuló javaslat
1 cikk – 1 bekezdés – 4 pont
89/367/EGK tanácsi határozat
3 cikk – 2 bekezdés
	

	A Bizottság által javasolt szöveg
	Módosítás

	A tagállamoknak aszerint kell kinevezni képviselőiket, hogy a 2030-ig tartó időszakra vonatkozó új uniós erdőstratégia különböző szakpolitikai célkitűzései, többek között az éghajlat, az erdők egészsége, a környezet, az erdészet, a vidékfejlesztés, a bioökonómia és további uniós erdőstratégiák terén illetékes hatóságai tagjai legyenek a csoportnak.
	A tagállamoknak képviselőik kinevezése során gondoskodniuk kell az érintett hatóságok aktív szerepvállalásáról, valamint arról, hogy a részt vevő képviselők valamennyi releváns szakpolitikai célkitűzés tekintetében képviselni tudják saját tagállamuk érdekeit és tapasztalatát.



Módosítás		16

Határozatra irányuló javaslat
1 cikk – 1 bekezdés – 4 pont
89/367/EGK tanácsi határozat
3 cikk – 3 bekezdés
	

	A Bizottság által javasolt szöveg
	Módosítás

	A szakértői csoport elnöke a Bizottság képviselője.
	A szakértői csoport elnöke a Bizottság képviselője. A szakértői csoport elnöke ismertetheti éves munkatervét az Európai Parlamenttel.

